Dato: 11.11.2024

|  |
| --- |
| *Lokasjonsavtale* |

PRODUKTER OG TJENESTER TIL LADING AV ELBILER

mellom

"[Klikk her og skriv kontraktspart 1]"

og

"[Klikk her og skriv kontraktspart 2]"

Denne avtalen om kjøp av abonnement på Softwaretjenesten (som definert nedenfor) og tilhørende produkter og tjenester ("**Avtalen**") er inngått mellom

[Partner], organisasjonsnummer [xxx xxx xxx], med registrert adresse [adresse] ("**Forhandleren**")

og

[Lokasjonseier], organisasjonsnummer [xxx xxx xxx], med registrert adresse [adresse] ("**Lokasjonseieren**")

Forhandleren og Lokasjonseieren omtales i fellesskap som "**Partene**" og hver for seg en "**Part**".

Begreper brukt i denne Avtalen skal ha den betydningen som er gitt dem der de er skrevet i fet skrift med stor forbokstav mellom anførselstegn.

# Bakgrunn og formål

Forhandleren er en forhandler av Current Eco AS ("**CURRENT**") sin tjeneste "CURRENT" ("**Softwaretjenesten**"). Softwaretjenesten er en tjeneste for styring og drift av ladepunkter for elektriske kjøretøy, som gir full kontroll til eieren og god ladeopplevelse for sluttbrukerne. Softwaretjenesten er nærmere beskrevet på CURRENTs [nettsider](https://www.current.eco/no/).

Lokasjonseieren er et selskap som blant annet eier eller leier en eller flere eiendommer hvor det er satt opp ladepunkter for elektriske kjøretøy (hver en "**Lokasjon**").

Denne Avtalen er inngått på bakgrunn av at Lokasjonseieren ønsker å installere og gi sine brukere (hver en "**Bruker**") rett til å abonnere på og ta i bruk Softwaretjenesten på sine Lokasjoner, og regulerer Partenes rettigheter og plikter i forbindelse med kjøp av abonnement på Softwaretjenesten og tilhørende produkter og tjenester.

Forhandleren garanterer at Forhandleren har de nødvendige rettighetene til å inngå denne Avtalen med Lokasjonseier.

# Rett til bruk

Ved bestilling av Softwaretjenesten i henhold til denne Avtalen gis Lokasjonseieren en ikke-eksklusiv, ikke-overførbar, tilbakekallelig og begrenset rett for Lokasjonseieren og Brukerne til å bruke Softwaretjenesten i avtaleperioden på Lokasjonseierens Lokasjoner.

# Abonnement

Retten til å bruke Softwaretjenesten slik det er beskrevet i punkt 2 gis til Lokasjonseieren og Brukerne gjennom et abonnement ("**Abonnementet**").

Abonnementet omfatter eksisterende og nye versjoner av Softwaretjenesten, samt rett til løpende oppdateringer, videreutvikling og oppgraderinger. Abonnementet kan også omfatte andre tilhørende produkter og tjenester, som til eksempel årskontroll av ladeanlegget utført av sertifisert installatør.

Brukernes bruk av Softwaretjenesten er underlag aksept av vilkårene for bruk.

# Bestilling og oppstart av softwaretjenesten

Softwaretjenesten krever ingen eksplisitt bestilling. For å iverksette en bruker av Softwaretjenesten oppgir Forhandleren den nødvendige informasjonen om Lokasjonseieren til CURRENT. Lokasjonseieren mottar deretter informasjon, fortrinnsvis elektronisk, som må følges for å fullføre registreringen i Softwaretjenesten. Lokasjonseieren bestemmer selv hvilke ladepunkter som skal være aktive. Kun aktive ladepunkter faktureres.

Lokasjonseieren kan velge å sette Brukerne som eier av ladeboksene. Da vil Brukerne faktureres direkte for Abonnementet.

Så fort et ladepunkt er aktivert vil Softwaretjenesten kunne implementeres og tas i bruk i tråd med punkt 2 i Avtalen.

# Abonnementsavgift og betalingsvilkår

## Abonnementsavgift

Som betaling for Softwaretjenesten skal Lokasjonseieren betale til Forhandleren slik abonnementsavgift som spesifisert i Bilag 1 ("**Abonnementsavgiften**"). Abonnementsavgiften er angitt per Lokasjon.

Abonnementsavgiften er til enhver tid oppdatert og tilgjengelig ved å logge inn på Softwaretjenesten.

## Betalingsvilkår

Abonnementsavgiften skal faktureres forskuddsvis hver måned, med 14 dagers betalingsfrist.

Ved forsinket betaling tilkommer forsinkelsesrenter i henhold til den til enhver tid gjeldende lovgivning. Dersom forsinket betaling, inkludert forsinkelsesrenter og eventuelle håndteringsgebyrer, ikke betales innen 30 dager etter fakturaens forfallsdato, kan Forhandleren suspendere Lokasjonseier tilgang til Softwaretjenesten.

## Prisjustering

Forhandleren kan justere Abonnementsavgiften under denne Avtalen i samsvar med indeksreguleringer eller andre lignende reguleringer hvert år, med virkning fra 1. januar. Slik prisjustering vil fremgå av fakturaen.

Forhandleren kan også justere Abonnementsavgiften hvis Forhandleren, i kraft av sin rolle som Forhandler, pålegges prisjusteringer av CURRENT i samsvar med indeksregulering 09936: IT-tjenester fra Statistisk Sentralbyrå..

Prisjusteringer vil gjelde alle Lokasjoner tilhørende Lokasjonseieren og deres Brukere tilhørende Lokasjonene.

# Avtalens varighet og oppsigelse

Avtalen er en løpende avtale ("**Avtaleperioden**"). Hver av Partene kan skriftlig si opp Avtalen med én (1) måneds varsel.

Avtalen opphører etter utløpet av påfølgende kalendermåned etter oppsigelsen ble registrert. Det vil si at dersom Lokasjonseieren sier opp Avtalen 19. mars, utløper Avtalen 30. april.

# Endringer i avtalen

Endringer i Avtalen skal være skriftlige. Dette gjelder ikke endringer Forhandleren er pålagt å gjennomføre ovenfor Lokasjonseieren som følge av endringer gjennomført av CURRENT.

# Personvern

Når Forhandleren utfører sine plikter etter denne Avtalen, vil Forhandleren behandle personopplysninger som Lokasjonseieren oppgir. Slik behandling vil foregå i samsvar med den til enhver tid gjeldende personvernlovgivningen og Forhandlerens personvernerklæring.

# Immaterielle rettigheter

## Immaterielle Rettigheter til Softwaretjenesten

Alle immaterielle Rettigheter til Softwaretjenesten, inkludert varemerker og design, forblir hos CURRENT eller deres lisensgivere.

[*Forklaring: Dette betyr at rettighetene til programvaren, inkludert logoer og design, tilhører CURRENT eller de som ga lisensen til dem. Ingen rettigheter overføres.*]

## Håndteringen av krav

Dersom Forhandleren mottar, eller tror at vedkommende vil motta, krav eller søksmål om krenkelse av tredjeparts rettigheter, kan Forhandleren:

1. Endre Softwaretjenesten for å unngå krenkelsen, men ikke på en slik måte at Avtalen misligholdes.
2. Oppnå rett til fortsatt bruk av Softwaretjenesten uten ekstra kostnad for Lokasjonseieren, eller
3. Si opp avtalen med Lokasjonseieren hvis alternativene (i) og (ii) ikke er mulige.

[*Forklaring: Hvis noen hevder at vi bryter andres rettigheter med programvaren (eller det skjer noe som gjør at vi tror det kommer til å skje), har vi tre alternativer: Vi kan endre programvaren, skaffe oss en rett til å fortsette å bruke den uten ekstra kostnad eller avslutte avtalen hvis ingen av de to første alternativene er mulige.*]

## Fraskrivelse av ansvar

Forhandleren fraskriver seg ansvar for krav som oppstår på grunn av:

1. Endringer av Softwaretjenesten utført av Lokasjonseieren eller tredjeparter.
2. Bruk eller kombinasjon av Softwaretjenesten med andre tjenester, maskinvare eller programvare, men bare hvis kravet ikke ville oppstått hvis denne bruken ikke hadde funnet sted.
3. Bruk av eldre versjoner av Softwaretjenesten, men bare dersom kravet ikke ville oppstått hvis den nye versjonen av Softwaretjenesten ble brukt.
4. Bruk av Softwaretjenesten utenfor avtalens rammer i medhold av punkt 2 i Avtalen, eller
5. Tredjeparters påstander om misbruk eller krenkelse av immaterielle rettigheter.

[*Forklaring: Vi er ikke ansvarlige hvis Lokasjonseieren eller andre gjør endringer i programvaren, bruker den med andre tjenester eller maskinvare, bruker eldre versjoner av programvaren, bruker den utenfor avtalens rammer, eller hvis andre hevder at vi misbruker deres rettigheter ved å bruke programvaren.*]

## Definisjon av immaterielle rettigheter

"**Immaterielle rettigheter**" skal bety alle opphavsrettigheter, patenter, patentsøknader, oppfinnelser (patenterbare eller ikke), bruksmodeller, designrettigheter (registrert eller ikke), varemerker (registrert/søkt om eller ikke), handelsnavn, servicemerker, merkevareslagord, kommersielle symboler, logoer, forretningshemmeligheter, kunnskap og/eller andre industrielle og/eller immaterielle rettigheter, og eventuelle oppdateringer, forbedringer, derivater, og anvendelser av disse.

[*Forklaring: Immaterielle rettigheter refererer til rettighetene knyttet til intellektuell eiendom, inkludert opphavsrettigheter til feks en programvare, patenter, varemerker og andre lignende rettigheter.*]

# Mislighold mv.

## Mangler

Det foreligger en mangel dersom Lokasjonseieren ikke kan bruke Softwaretjenesten slik Softwaretjenesten er tiltenkt brukt. Dersom Lokasjonseieren mener det foreligger en mangel, skal Lokasjonseieren skriftlig underrette Forhandleren om dette innen rimelig tid.

## Prisavslag

Dersom mangelen ikke er vesentlig, vil Lokasjonseieren ha krav på et prisavslag som svarer til den manglende tjenestekomponentens verdi, oppad begrenset til 30 % av den avtalte pris for innestående år.

## Heving

Dersom det foreligger en vesentlig mangel som ikke utbedres i løpet av 30 dager etter Lokasjonseieren har reklamert skriftlig til Forhandleren, kan Lokasjonseieren heve avtalen.

## Erstatning

Dersom Kunden påføres et økonomisk tap, skal Tjenesteleverandøren erstatte tapet, med de begrensninger som følger av punkt 11.

# Ansvarsfraskrivelse og begrensning av ansvar

Forhandleren er under ingen omstendighet ansvarlig for tap som følge av Lokasjonseierens vurderinger, beslutninger, fravær av slike, eller andre handlinger eller utelatelser som følge av Lokasjonseierens bruk eller ikke-bruk av Softwaretjenesten.

I den grad det er tillatt etter gjeldende lov fraskriver Forhandleren seg alt ansvar for tap eller skade, inkludert direkte eller indirekte, utilsiktede, spesielle, følgeskader eller kriminelle skader, tap av data, bruk, goodwill eller andre ikke-materielle skader, forårsaket av utilgjengeligheten av, begrenset tilgang til eller feil eller mangler ved Tjenesten.

Under enhver omstendighet er Forhandlerens ansvar oppad begrenset til 50 % av den totale Lisensavgiften betalt av Lokasjonseieren i løpet av de siste 12 måneder.

# Overdragelse

Lokasjonseieren kan ikke overdra rettigheter og plikter etter Avtalen til tredjeparter uten Forhandlerens forhåndssamtykke. Slikt samtykke skal ikke nektes uten saklig grunn. Samtykke er ikke nødvendig dersom Avtalen overdras i sin helhet ved at enten Lokasjonseieren, Forhandleren eller CURRENT fusjonerer, fisjonerer, overdrar virksomhet, omorganiserer på annen måte, eller dersom CURRENT overdrar Avtalen til et annet selskap innenfor sin egen konserngruppe.

# Konfidensialitet

Partene skal behandle de spesifikke vilkårene i Avtalen og forretningsrelatert informasjon av konfidensiell art knyttet til den andre Parten, som en Part mottar eller får tilgang til direkte, indirekte, skriftlig eller på annen måte, inkludert informasjon om personopplysninger, immaterielle rettigheter og forretningshemmeligheter, konfidensielt.

# Lovvalg og verneting

Avtalen reguleres av norsk rett med Oslo tingrett som verneting.

[Klikk **her** og skriv Sted] Dato

|  |  |  |
| --- | --- | --- |
| "[Klikk her og skriv navn på "Forhandleren"] |  | "[Klikk her og skriv navn på Lokasjonseieren"] |
| [Klikk og skriv navn] |  | [Klikk og skriv navn] |
| [Klikk og skriv tittel] |  | [Klikk og skriv tittel] |

# Bilag 1 – Abonnementsavgift

Softwaretjenesten og pakkene som Forhandleren tilbyr er nærmere beskrevet på CURRENTs [nettsider](https://www.current.eco/no/):

* [Lading for borettslag og sameier](https://www.current.eco/no/borettslag)
* [Lading for bedrifter](https://www.current.eco/no/bedrift)
* [Offentlige ladepunkter](https://www.current.eco/no/offentlig)
* [Lading firmabil](https://www.current.eco/no/firmabil)

CURRENT har en Abonnementsavgift per aktive ladepunkt som gir tilgang til funksjonalitet og supportnivå.

* [Lading for borettslag og sameier](https://www.current.eco/no/borettslag): [xx], kr eks. mva.\*
* [Lading for bedrifter](https://www.current.eco/no/bedrift): [xxx] kr eks. mva.\* per normallader og [xxx] kr eks mva. \* per hurtiglader / mnd
* [Lading Offentlig](https://www.current.eco/no/offentlig): [xxx] kr eks. mva.\* per normallader og [xxx] kr eks. mva.\* per hurtiglader / mnd

\* Det tilkommer et transaksjonsgebyr på 8% som Brukere betaler uavkortet til CURRENT.

* [Lading Firmabil](https://www.current.eco/no/firmabil) hjemme med refusjon: [xxx] kr eks. mva. pr bil pr måned (fastpris uten transaksjonsgebyr på dette produktet)

# Vedlegg

**Brukere** aksepterer de generelle vilkårene for bruk av **Softwaretjenesten** ved første gangs bruk:

[Terms of Use](https://www.current.eco/company/terms-of-use)